Sakeman deur rowers in hysbak aangehouArgieffoto: Nico Strydom Werknemers in die gebou in Jan Smutsrylaan is deur die polisie uit die gebou begelei voordat beamptes die gebou deursoek het. Lt.kol. Lungelo Dlamini, woordvoerder van die polisie, het gesê die sakeman is deur vyf gewapende rowers in ŉ hysbak in die gebou aangehou. Die rowers het die man van sy iPad en skootrekenaar beroof voordat hulle op die vlug geslaan het. Werkers by die Franse bank Société Générale het tydens die soektog na die rowers hulself in hul kantore toegesluit. Volgens die bank se risiko-bestuurder, Jeduthun Campbell, is werknemers by die bank steeds gespanne ná die terreuraanvalle in Parys. “Baie werknemers was erg getraumatiseerd deur die rooftog,” het Campbell gesê. Dlamini het gesê die polisie ondersoek ŉ saak van gewapende roof.